Naza

**Kumpulan Naza** merupakan sebuah konglomerat perniagaan Malaysia yang terlibat dalam pelbagai jenis perniagaan yang terdiri daripada permotoran kepada pendidikan. Kumpulan itu mula beroperasi pada tahun 1975 sebagai sebuah syarikat perdagangan motor. Industri automotif kekal sektor yang paling penting bagi kumpulan itu.

Kumpulan ini mempunyai bahagian perniagaan termasuk pengedaran kereta dan motorsikal, pembuatan, pembangunan hartanah, makanan dan minuman, perhotelan, perkhidmatan pengangkutan, perkhidmatan limosin, pendidikan automotif, perladangan, pengedaran rokok, perkhidmatan kewangan. Kumpulan ini telah ditubuhkan dan diketuai oleh Tan Sri SM Nasimuddin SM Amin selaku Pengerusi dan Ketua Pegawai Eksekutif sehingga kematiannya pada 1 Mei 2008. 

Kumpulan Naza ialah pemegang francais untuk Ferrari, Maserati, Koenigsegg, Kia Motors, Peugeot, Chevrolet, Citroën, Brabus, Ducati, Harley-Davidson, Piaggio, Vespa, Aprilia, Gilera dan Motosikal India di Malaysia. 

Naza juga mengeluarkan Naza Ria dan Naza Citra berasaskan model Kia Carnival dan Kia Caren. Selain itu Kumpulan Naza mengeluarkan Naza Sutera dan Naza Forza (berasaskan model Hafei Loba) yang dilancarkan pada April 2006, Naza Bestari (berasaskan model Peugeot 206) pada Mei 2006, Naza suria (berasaskan model Kia Picanto), Naza Forte (berasaskan model Kia Forte), Naza Brabus (berasaskan model Mercedes Brabus), Naza Rondo (berasaskan model Kia Rondo), Naza picanto (berasaskan model Kia Picanto),

## Aktiviti Perniagaan

### Automotif
* Naza Motor Trading Sdn Bhd (Pengimpot kereta mewah)
* Naza Italia Sdn Bhd (Pengedar Ferrari and Maserati di Malaysia)
* Naza Swedish Motors Sdn Bhd (Pengedar Koenigsegg di Malaysia & Indonesia)
* Naza Kia Malaysia Sdn Bhd (Pengedar Kia Motors di Malaysia)
* Nasim Sdn Bhd (Pengedar Peugeot di Malaysia)
* Naza Quest Sdn Bhd (Pengedar Chevrolet di Malaysia)
* Naza-Brabus Motor Sdn Bhd (Pengedar Brabus di Malaysia)
* Naza Corporation Sdn Bhd (Pengedar Kenderaan Naza)
* NZ Wheels Sdn Bhd (Mercedes-Benz dealer)
* Naza Wheels Sdn Bhd (Chevrolet dealer)
* Naza Quest Auto Sdn Bhd (Chevrolet dealer)
* Naza Mekar Sdn Bhd (Perodua dealer)
* Next Bike Sdn Bhd (Pengedar Ducati di Malaysia)
* Naza Prestige Bikes Sdn Bhd (Pengedar Harley-Davidson di Malaysia)
* Naza Premira Sdn Bhd (Pengedar Piaggio, Vespa, Aprilia and Gilera di Malaysia)
* Harmony Fabulous Sdn Bhd (Pengedar Indian Motorcycle di Malaysia & Singapore)
* Naza Bikers Dream Sdn Bhd (Pengimpot motorsikal mewah)
* Naza Bikers Sales and Distribution Sdn Bhd (Pengedar Naza Bikes di Asia Pasifik)
* Naza Auto Solutions Sdn Bhd (Rekabentuk aksesori dan peralatan kenderaan)
* NZ Galaxy Sdn Bhd (Runcit aksesori kereta)

### Pembuatan
* Naza Automotive Manufacturing Sdn Bhd
* Naza Bikes Sdn Bhd Naza N5 

### Hartanah dan Pembinaan
* Naza TTDI Sdn Bhd (pembina Platinum Park di KLCC)
* Laman Premium Sdn Bhd
* Naza Engineering and Construction Sdn Bhd
* Naza Properties Sdn. Bhd
* Sri Kemaman Sdn. Bhd

### Hospitaliti
* Naza Hotel Management Sdn Bhd 
** Naza Talyya Penang
** Naza Talyya Melaka
** Howard Johnson, Torrance, California
** Crowne Plaza Hotel, San Pedro, California

### Restoran Makanan dan Minuman
* NZ Diners Sdn Bhd (Pemegang Francaishise bagi rangkaian Bubba Gump Shrimp Co di Malaysia)
* Naza Tutti Frutti (Malaysia) Sdn Bhd (Pemegang lesen utama bagi rangkaian Tutti Frutti Frozen Yogurt di Malaysia, Singapore, Cambodia, Brunei and Thailand)

### Pendidikan
* Naza KIA Academy Sdn Bhd (Pusat Latihan KIA Motors bagi rantau Asia Pasifik)
* Naza Education Sdn Bhd (Syarikat JV dengan  Help International Corporation Berhad)

### Pengangkutan dan Logistik
* Naza Ventures Holdings Sdn Bhd (Prestige Limo – Menyewa limousine mewah)
* Naza Transport Sdn Bhd Sdn Bhd (Perkhidmatan Logistik Kenderaan)
* Zalnas Limousine Sdn. Bhd (Perkhidmatan Airport Limo dan teksi)

### Kewangan dan Insurans
* Naza Credit & Leasing Sdn Bhd (Pembiayaan Kenderaan)
* Naza Coverage Sdn Bhd (Agen Insurans)
* Zalnas Coverage Sdn Bhd (Agen Insurans)
*Eight Valuations Sdn Bhd (Agen Insurans)

### Perladangan
* Wood Vision Sdn Bhd 

### Pengedaran Rokok
* Bahau Cigarette Distributors Sdn Bhd 
* Asas Sejati Sdn Bhd 

## Pencapaian

* Bilik Pameran Kenderaan terbesar di Malaysia (Malaysia Book of Records)

## Kritikan dan Kontrovesi

### Isu Permit Import
Naza pernah dikritik oleh ahli-ahli Parlimen dan bekas Perdana Menteri, Mahathir Mohamad kerana telah menyebabkan kerugian syarikat milik negara, PROTON mengalami kerugian disebabkan Naza telah membawa masuk kereta luar negara secara besar-besaran terutamanya dari Korea Selatan yang dikatakan lebih murah berbanding kereta buatan PROTON. Naza juga dikritk hebat Tun Dr. Mahathir kerana memperoleh Permit Import (AP) yang banyak daripada kerajaan. Dr. Mahathir menyatakan sebuah syarikat tidak boleh membawa masuk kereta import secara besar-besaran. Pemimpin pembangkang telah menuduh Menteri Perdagangan Antarabangsa dan Industri, Rafidah Aziz yang juga besan kepada Nasimuddin terlibat dalam pemberian AP yang terlalu banyak kepada Naza dan selama ini telah menggunakan kuasa yang beliau ada untuk memajukan Naza. Bagaimanapun kebanyakan permit tersebut diluluskan semasa pemerintahan Mahadir itu sendiri dan kritikan ini dilakukan selepas pengunduran beliau.

### Isu Kereta Nasional
Rafidah Aziz dan kerajaan telah dikririk hebat oleh Dr. Mahathir kerana telah memberikan taraf Kereta Nasional iaitu kereta buatan Malaysia kepada MPV yang dihasilkan oleh Naza, Naza Ria. Dr. Mahathir berkata Naza Ria tidak boleh diberikan taraf Kereta Nasional kerana ia tidak menepati klasifikasi Kereta Nasional yang ditetapkan oleh kerajaan. Salah satu sebab mengapa Dr. Mahathir mengkritik pemberian taraf itu kepada Naza Ria ialah kerana kebanyakkan komponen kenderaan itu dihasilkan di Korea dan jelas sekali ia merupakan kereta buatan Korea bukan kereta buatan Malaysia. Pihak pengurusan Naza hanya berdiam diri dan tidak mengeluarkan sebarang kenyataan berkenaan kritikan ini.

Naza dikatakan berjaya menjadi sebuah syarikat yang berjaya kerana adanya Rafidah Aziz yang boleh mempengaruhi keputusan Kabinet dalam urusan ekonomi khasnya berkenaan hal-ehwal automotif. Ia disangkal oleh Rafidah Aziz dengan menyatakan semua peluang diperoleh oleh Naza diberikan dengan adil dan bebas daripada penyalahan guna kuasa.

## Rujukan

## Pautan luar
* Laman web rasmi
* Naza Motor Trading